text: Profil vender tilbage til Ribe-Esbjerg HH
  11 januar 2014 kl. 11.34
  Jeppe Riber har sagt ja til at hjælpe Ribe-Esbjerg HH i en periode, hvor klubben er ramt af mange skader.
  Jeppe Riber stoppede karrieren på håndboldbanen med udgangen af sidste sæson for at hellige sig familien og erhvervskarrieren, men nu er han igen trukket i håndboldtøjet.
  De mange skader i Ribe-Esbjerg HH har tyndet ud i mandskabet. Senest er det venstre fløj, Søren Nørgaard, der er blevet opereret i knæet og som forventes at være borte fra håndboldbanen i seks til syv uger.
  - Vi er utroligt glade for, at det er lykkedes at få Jeppe til at hjælpe os. Det er for os meget værdifuldt i en periode, hvor vi har mange skader. Jeppe var sidste år en af de bedste fløje i ligaen, da han spillede for os, og det er en kærkommen forstærkning, siger sportschef Sune Agershou
  Jeppe Riber var sidste sæson ligaens topscorer i grundspillet med ikke færre end 164 mål.
  